
PLECS DE PRESCRIPCIONS TÈCNIQUES DEL CONTRACTE PER AL SUBMINISTRAMENT DE COMBUSTIBLE PER ALS VEHICLES I MAQUINÀRIA DEL PARC MÒBIL I DE COMBUSTIBLE PER A LA CALEFACCIÓ I ALTRES.

1. Objecte del contracte.

L’objecte del present plec de clàusules és la contractació del subministrament de combustible per als vehicles i maquinària del parc mòbil i de combustible per a calefacció i altres, d’acord amb el que es determina al plec de prescripcions tècniques.

L’objecte del contracte es divideix en els lots següents:
1. Lot 1: Subministrament de combustible per als vehicles i maquinària del parc mòbil.

1. Lot 2: Subministrament de combustible per a la calefacció.

1. Tipus de combustibles a subministrar.

L’empresa adjudicatària haurà de garantir el subministrament dels tipus de combustible següents:

1. Lot 1:
2. Benzina sense plom 98 oct.
2. Benzina sense plom 95 oct.
2. Gasoil A per automoció i maquinària.

1. Lot 2:
3. Gasoil tipus B per a calefacció.
3.  Gasoil tipus C.

Els centres on s’ha de subministrar-se combustible per a calefacció són:

· Escola Riumar (Carrer Ignasi)
· Escola Assumpció (Avda de la Pau s/n)

1. Marc normatiu.
L’adjudicatari haurà de complir amb tota la normativa de referència que estigui en vigor, pel que fa al desenvolupament de l’activitat de venda al detall de combustibles a tercers, de les pròpies especificacions i característiques de combustibles, així com de la metrologia i control de preus de productes petrolífers.

Cada producte a subministrar s’ajustarà en tot moment a les especificacions tècniques dels gasoils d’automoció i les gasolines previstes en el Reial decret 61/2006, de 31 de gener, pel qual es fixen les especificacions de gasolines, gasoils, fueloils i gasos liquats del petroli, es regula l'ús de determinats biocarburants i el contingut de sofre dels combustibles per a ús marítim, o la normativa corresponent que en el seu moment estigui en vigor.

A l’efecte de la present licitació es considerarà estació de servei la definida en el Reial Decret 706/2017, de 7 de juliol, pel qual s'aprova la instrucció tècnica complementària MI-IP 04 "Instal·lacions per a subministrament a vehicles" i es regulen determinats aspectes de la reglamentació d'instal·lacions petrolíferes, si bé per a poder presentar-se a aquesta licitació han de contenir entre els productes que distribueixin: benzina 95, benzina 98, gasoil A i gasoil A tipus excel·lència, òptim, plus o similar.

En el subministrament es podrà exigir l’acreditació de la traçabilitat del combustible, a fi de garantir el compliment dels paràmetres de qualitat ofertes pel licitador i exigits per la normativa vigent.

No s’admetrà la realització de barreges que pugui afectar la qualitat del combustible subministrat. En cas que es sospiti que el combustible està adulterat es farà una analítica per comprovar-ho, la despesa de la qual anirà a càrrec de l’adjudicatari.

1. Consum aproximat.
El consum aproximat de cada combustible durant l’any 2022, a efectes merament orientatius, és de:
3. Gasolina: 4000 litres.
3. Gasoil: 20.000 litres.
3. Gasoil calefacció i altres: 10.000 litres.

1. Emplaçament del subministrament.
Pel que fa al subministrament de carburant del lot 1, l’adjudicatari ha de disposar, com a mínim, d’un punt de subministrament amb horari mínim de 7,00 a 22,00 hores els 365 dies de l’any dintre del terme municipal de Deltebre.
Pel que fa al subministrament de carburant del lot 2, l’adjudicatari haurà de realitzar-lo als centres indicats a l’apartat 2 del present plec, tenint en compte la obligació dels possibles centres als quals hagi de realitzar-se subministrament també es farà en l’adreça dels mateixos.

1. Condicions del subministrament.
El subministrament de carburants es realitzarà en al forma següent: 

Lot 1:

L’adjudicatari haurà de garantir el subministrament de carburant als vehicles d’emergència, de la policia local i brigada municipal i altres vehicles del parc mòbil de l’Ajuntament de Deltebre sense esperes ni demores, així com en cas de vaga o qualsevol altra situació de caràcter especial.
L’adjudicatari incorporarà sense cap cost per l’Ajuntament un sistema de control de targeta de banda magnètica. L’adjudicatari lliurarà per a cadascun dels vehicles adscrits a l’Ajuntament, així com per cada maquinària que precisi carburant, una targeta de banda magnètica amb el número de matrícula imprès que la identificarà en el punt de subministrament com a usuari autoritzat per proveir-se de carburant.
A cada targeta incorporarà la informació de productes que pot adquirir, de tal manera que una targeta que només tingui associat el subministrament de gasoil no podrà subministrar benzina.
L’adjudicatària no subministrarà combustible a cap usuari que presenti una targeta que no coincideix amb al del vehicle que condueix.
Cadascun dels subministraments realitzats estarà identificat per:


1. Companyia subministradora. CIF i adreça de l’estació de servei.
1. Departament al qual està adscrit el vehicle.
1. Vehicle (matrícula).
1. Data.
1. Lloc de subministrament.
1. Descripció detallada del subministrament realitzat.
1. Cost del subministrament amb i sense descompte.
1. Número de la targeta que permet el subministrament.

L’estació de servei expedirà un comprovant del subministrament fet amb les dades indicades anteriorment. Sobre aquest comprovant, l’usuari que demani el subministrament haurà de fer constar el seu nom i signatura, deixant una còpia en poder de l’estació de servei i conservant l’original. Tota aquesta informació es lliurarà mensualment a l’Ajuntament sense cap cost addicional.
Les factures tindran una periodicitat mensual i hauran de correspondre al consum de vehicle d’un mateix servei, fent constar a cada factura la data, el departament o unitat, la matrícula del vehicle, el combustible subministrat, litres, preu del combustible, descompte i import final a més de les formalitat exigides per la legislació vigent per a les factures.
En cas de pèrdua o destrucció d’una targeta, es comunicarà al contractista perquè la doni de baixa a tots els efectes. L’adjudicatari haurà d’efectuar la reposició de la targeta en el termini màxim de 10 dies naturals comptats a partir de la data en que es notifiqui la pèrdua o destrucció.
En cas de sol·licitud de targetes per a nous vehicles l’adjudicatari les haurà de lliurar en el termini màxim de 10 dies naturals comptats a partir de la data de sol·licitud.
En cas que per qualsevol circumstància el contractista no pogués donar el servei contractat, ho comunicarà de forma fefaent amb la major antelació possible a l’Ajuntament, indicant l’abast de la disminució del servei, tant geogràficament com temporalment. Casos específics són les vagues de personal i tancaments patronals que s’hauran de comunicar amb un mínim de 24 hores d’antelació, comunicant, tanmateix les alternatives proposades. 


Lot 2:

El subministrament del gasoil es realitzarà als llocs que s’indiquen a l’apartat 2 del present plec dintre dels 24/48 hores següents a la comanda que podrà fer-se per telèfon, fax o correu electrònic indicat/s per l’adjudicatari. Aquests mateixos telèfon, fax o correu electrònic serviran per resoldre qualsevol dubte o consulta sobre el subministrament.
El subministrament es realitzarà en presència del personal que tingui assignada la tasca de recepció i s’entendrà realitzat quan el producte estigui dipositat en els dipòsits corresponents. Tots els camions cisterna que hagin de subministrar productes haurà d’estar dotats d’un comptador volumètric amb registrador, de forma que pugui ser comprovada la quantitat de combustible subministrat pel personal designat a cada lloc.
El transport i lliurament seran per compte de l’adjudicatari.
Per cada comanda subministrada el contractista lliurarà al responsable del centre un albarà en què es farà constar el número de litres subministrats i que serà signat per la persona que rebi el producte, després de comprovar que les quantitats i les qualitats coincideixen amb la comanda.
L’adjudicatari disposarà de camions de dimensions inferiors a les habituals amb els quals realitzar el subministrament a centres amb accessos complicats.
L’empresa adjudicatària ajustarà en tot moment la seva actuació a la legislació vigent en matèria de normes de protecció i seguretat exigibles en el subministrament dels productes.
Serà preceptiu, abans de la descàrrega de cada comanda de combustible, l’avís per part de l’adjudicatària a la persona responsable de cada centre amb 24 hores d’antelació a la descàrrega.
En cas de devolució de combustible per excés en la petició de litres a subministrar el cost derivat d’aquesta devolució anirà a càrrec de l’empresa adjudicatària.
Les factures tindran un a periodicitat mensual i hauran de correspondre al combustible subministrat als diferents centres, fent constar a cada factura la data, dades del centre, combustible subministrat, litres, preu del combustible,  descompte i import final a  més de les formalitat exigides per la legislació vigent per a les factures.



1. Parc mòbil municipal.
L’Ajuntament de Deltebre facilitarà a l’adjudicatari del lot 1 la llista actualitzada dels vehicles i maquinària, indicant el servei al que pertanyen, per tal que aquesta tingui coneixement dels vehicle autoritzats pel subministrament i realització de les targetes amb banda magnètica necessàries per realitzar el subministrament. Aquesta llista serà actualitzada per l’Ajuntament en cas d’inclusió de nous vehicle o maquinària  o per baixa dels vehicles o maquinària inclosos en la mateixa.

1. Criteris d’adjudicació

Per a la valoració de les proposicions s’atendrà a un únic criteri d’adjudicació:

a) Lot número 1. Oferta econòmica: millor descompte per litre de combustible
L’oferta econòmica es valorarà fins un màxim de 100 punts. L’avaluació d’aquest criteri es realitzarà amb aplicació de la fórmula matemàtica següent:

Punts = (100xDO) / (DM)

DO= Descompte empresa que es valora
DM= Major descompte ofert per les empreses

Les empreses indicaran el percentatge de descompte per litre subministrat a aplicar sobre el preu de venda al públic, impostos inclosos, vigent en el moment del subministrament. El preu de cadascun dels productes serà el resultant d’aplicar el descompte ofert per l’empresa adjudicatària, en termes percentuals, als preus de venda al públic en el sortidor en el moment del subministrament, que hauran de coincidir amb els preu reflectits en la pàgina web del Ministeri competent en matèria d’hidrocarburs.





b). Lot número 2:

Oferta econòmica: millor descompte per litre de combustible
L’oferta econòmica es valorarà fins un màxim de 100 punts. L’avaluació d’aquest criteri es realitzarà amb aplicació de la fórmula matemàtica següent:

Punts = (100xDO) / (DM)

DO= Descompte empresa que es valora
DM= Major descompte ofert per les empreses


Les empreses indicaran el percentatge de descompte per litre subministrat a aplicar sobre el preu de venda al públic, impostos inclosos, vigent en el moment del subministrament. El preu de cadascun dels productes serà el resultant d’aplicar el descompte ofert per l’empresa adjudicatària, en termes percentuals, als preus de venda al públic en el moment del subministrament, que hauran de coincidir amb els preu reflectits en la pàgina web del Ministeri competent en matèria d’hidrocarburs.




Deltebre (Delta de l’Ebre), 10 de març de 2023

El tècnic municipal


Joaquin Curto Serrano

